جام کوردی:
ڕاوێژکاری بازرگانی باڵیۆزخانهی ئێران له تورکیا دهڵێت که ئێستا باشترین کاته بۆ کۆمپانیاکانی تورکیا تا ئاستی بهشدارییان له بازاڕهکانی ئێران بهرزتر بکهنهوه.
به پێی ڕاپۆرتی جام کوردی، بهرپرسێکی ئێرانی به ئاژانسی ئهنادۆڵی تورکیای ڕاگهیاندووه که گهمارۆکانی ئێران دهرفهتێکی گونجاوه بۆ کۆمپانیاکانی تورکیا تا ئاستی بهشدارییان له بازاڕهکانی ئێران بهرزتر بکهنهوه.
سهید حافیز موسهوی ڕاوێژکاری بازرگانی باڵیۆزخانهی ئێران له تورکیا وتی: گهمارۆکانی نوێی ئهمریکا له دژی ئێران دهتوانێت سوودی زۆری بۆ تورکیا ههبێت، ئهمهش باشترین دهرفهته بۆ کۆمپانیاکانی ئهم وڵاته که زیاتر بهشدارییان له بازاڕهکانی ئێراندا ههبێت، ئهمه دهرفهتێکه که پشکی تورکیا بهراورد به کۆمپانیاکانی ئهورووپا و چین زیاتر ببێت.
موسهوی ههروهها جهختی کردهوه: تورکیا و ئێران دهتوانن ئاستی هاوکارییهکانیان له بهشی گهشتیاری و سهرمایهگوزاری بهرزتر بکهنهوه.
له ساڵی 2017 ڕێژهی ئاڵوگۆڕه بازرگانییهکانی نێوان ههر دوو وڵات زیاتر له 10 ملیار و 700 ملیۆن دۆلار بووه که بهراورد به ساڵی 2016 له سهدا 11 بهرزبوونهوهی بهخۆوه بینیوه.
له شهش مانگهی یهکهمی ساڵی 2018 ترازی بازرگانی نێوان ئێران و تورکیا 7 ملیار و 500 ملیۆن دۆلار بووه.
قۆناغی دووهمی گهمارۆکانی ئهمریکا له دژی ئێران خراوهته بواری جێبهجێکردن و ڕهجهب تهیب ئهردۆغان سهرۆک کۆماری تورکیا ڕایگهیاندووه که وڵاتهکهی پابهندی ئهم گهمارۆیانه نابێت.
کۆتایی/.